Την πρωτοβουλία να είναι οι πρωθυπουργοί της Ελλάδας και της ΠΓΔΜ, Αλέξης Τσίπρας και Ζόραν Ζάεφ, υποψήφιοι για το επόμενο Βραβείο Νόμπελ Ειρήνης, παρουσίασε σήμερα η η Τυνήσια Ουιντέντ Μπουσαμαουί, μέλος του Κουαρτέτου Εθνικού Διαλόγου της Τυνησίας, το οποίο το 2015 τιμήθηκε με το ίδιο βραβείο.

Στη σχετική εκδήλωση παρευρέθησαν και μίλησαν ο ευρωβουλευτής του ΣΥΡΙΖΑ Στέλιος Κούλογλου και ο πρύτανης του ιδιωτικού πανεπιστημίου των Σκοπίων FON, Νάνο Ρούζιν, οι οποίοι υποστηρίζουν την πρωτοβουλία.

Η Ουιντέντ Μπουσαμαουί και ο κ. Κούλογλου θα μεταβούν στην Αθήνα, όπου αύριο θα συναντηθούν με τον Έλληνα πρωθυπουργό Αλέξη Τσίπρα για να του ανακοινώσουν την πρωτοβουλία.

Πηγή: ΑΜΠΕ